CELEX: 32016R1932
Language: sl
Date: 2016-11-04 00:00:00
Title: Izvedbena uredba Komisije (EU) 2016/1932 z dne 4. novembra 2016 o odobritvi kalcij-magnezijevega oksida (žgano dolomitno apno) kot obstoječe aktivne snovi za uporabo v biocidnih proizvodih 2. in 3. vrste proizvodov (Besedilo velja za EGP )

5.11.2016   
            
            
               SL
            
            
               Uradni list Evropske unije
            
            
               L 299/36
            
         IZVEDBENA UREDBA KOMISIJE (EU) 2016/1932
   z dne 4. novembra 2016
   o odobritvi kalcij-magnezijevega oksida (žgano dolomitno apno) kot obstoječe aktivne snovi za uporabo v biocidnih proizvodih 2. in 3. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti tretjega pododstavka člena 89(1) Uredbe,
   ob upoštevanju naslednjega:
   
               (1)
            
            
               Delegirana uredba Komisije (EU) št. 1062/2014 (2) določa seznam obstoječih aktivnih snovi, ki jih je treba oceniti zaradi njihove morebitne odobritve za uporabo v biocidnih proizvodih. Navedeni seznam vključuje kalcij-magnezijev oksid (žgano dolomitno apno).
            
         
               (2)
            
            
               V skladu s členom 16(2) Direktive 98/8/ES Evropskega parlamenta in Sveta (3) je bila opravljena presoja kalcij-magnezijevega oksida (žganega dolomitnega apna) glede uporabe v 2. vrsti proizvodov (razkužila in algicidi, ki niso namenjeni neposredni uporabi na ljudeh ali živalih) in 3. vrsti proizvodov (veterinarska higiena), kot sta opredeljeni v Prilogi V k navedeni direktivi in ki ustrezata 2. oziroma 3. vrsti proizvodov iz Priloge V k Uredbi (EU) št. 528/2012.
            
         
               (3)
            
            
               Združeno kraljestvo, ki je bilo imenovano za pristojni ocenjevalni organ, je 19. septembra 2011 predložilo poročila o oceni skupaj s svojimi priporočili.
            
         
               (4)
            
            
               V skladu s členom 7(2) Delegirane uredbe (EU) št. 1062/2014 je Odbor za biocidne pripravke ob upoštevanju ugotovitev pristojnega ocenjevalnega organa 14. aprila 2016 oblikoval mnenje Evropske agencije za kemikalije.
            
         
               (5)
            
            
               Glede na navedena mnenja je za biocidne proizvode 2. in 3. vrste proizvodov, ki vsebujejo kalcij-magnezijev oksid (žgano dolomitno apno), mogoče pričakovati, da izpolnjujejo zahteve iz člena 5 Direktive 98/8/ES, če so izpolnjene nekatere specifikacije in pogoji glede njihove uporabe.
            
         
               (6)
            
            
               Zato je kalcij-magnezijev oksid (žgano dolomitno apno) primerno odobriti za uporabo v biocidnih proizvodih 2. in 3. vrste proizvodov, če je ta v skladu z nekaterimi specifikacijami in pogoji.
            
         
               (7)
            
            
               Pred odobritvijo aktivne snovi bi bilo treba zagotoviti ustrezno obdobje, da bi se zainteresiranim stranem omogočilo, da sprejmejo potrebne pripravljalne ukrepe za izpolnitev novih zahtev.
            
         
               (8)
            
            
               Ukrepi iz te uredbe so v skladu z mnenjem Stalnega odbora za biocidne pripravke –
            
         SPREJELA NASLEDNJO UREDBO:
   Člen 1
   Kalcij-magnezijev oksid (žgano dolomitno apno) se odobri kot aktivna snov za uporabo v biocidnih proizvodih 2. in 3. vrste proizvodov, pri čemer se upoštevajo specifikacije in pogoji iz Priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. novembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.
   
      (2)  Delegirana uredba Komisije (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št. 528/2012 Evropskega parlamenta in Sveta (UL L 294, 10.10.2014, str. 1).
   
      (3)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
   
      PRILOGA
      
                  Splošno ime
               
               
                  Ime po IUPAC
                  Identifikacijske številke
               
               
                  Minimalna stopnja čistosti aktivne snovi (1)
                  
               
               
                  Datum odobritve
               
               
                  Datum prenehanja veljavnosti odobritve
               
               
                  Vrsta proizvoda
               
               
                  Posebni pogoji
               
            
                  Kalcij-magnezijev oksid (žgano dolomitno apno)
               
               
                  Ime po IUPAC:
                  kalcij-magnezijev oksid
                  Št. ES: 253-425-0
                  Št. CAS: 37247-91-9
               
               
                  800 g/kg
                  (Vrednost navaja vsebnost Ca in Mg, izraženo kot vsoto CaO in MgO. Minimalna vrednost za MgO v žganem dolomitnem apnu je 30 % in temelji na magneziju, izraženem kot vsebnost magnezijevega oksida.)
               
               
                  1. maj 2018
               
               
                  30. april 2028
               
               
                  2
               
               
                  Dovoljenja za biocidne proizvode se izdajo pod naslednjima pogojema:
                  
                              1.
                           
                           
                              pri oceni proizvoda se posebna pozornost nameni vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije;
                           
                        
                              2.
                           
                           
                              zaradi ugotovljenih tveganj pri ocenjenih uporabah se pri oceni proizvoda posebna pozornost nameni industrijskim in poklicnim uporabnikom.
                           
                        
            
                  3
               
               
                  Dovoljenja za biocidne proizvode se izdajo pod naslednjima pogojema:
                  
                              1.
                           
                           
                              pri oceni proizvoda se posebna pozornost nameni vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije;
                           
                        
                              2.
                           
                           
                              zaradi ugotovljenih tveganj pri ocenjenih uporabah se pri oceni proizvoda posebna pozornost nameni poklicnim uporabnikom.
                           
                        
            
         (1)  Čistost, navedena v tem stolpcu, je bila minimalna stopnja čistosti aktivne snovi, ocenjene v skladu s členom 89(1) Uredbe (EU) št. 528/2012. Čistost aktivne snovi v proizvodu, danem na trg, je lahko enaka ali drugačna, če je aktivna snov dokazano tehnično enakovredna aktivni snovi iz ocene.